google/wiki40b huggingface dataset:
Flaten (innsjø)

Omgivende natur og innsjøens nedslagsfelt

Flatens naturreservat er bygd rundt innsjøen Flaten, og er et naturreservat bestående av typisk Södertörnsnatur, med sprekkelandskap med bar og løvskog. Nordvest for innsjøen ligger flere kolonihager, og ved innsjøens østbredde ligger Flatenbadet, velkjent siden 1934.
Innsjøens tilførsel av vann skjer til dels gjennom grunnvann fra området, og til dels via Flatenån, som drenerer Skarpnäcksfältet. Flatenån drenerte også tidligere en del av åsen som går gjennom Skogskirkegården, men i forbindelse med byggingen av Skarpnäcksfältet på 1980-tallet, ble dette området sammen med andre mindre sideelver til Flatenån, overført til Stockholms avløpsnett. Grunnvannet fra disse områdene går imidlertid fortsatt til innsjøen.

Vannkvalitet, samt innsjøens vekst- og planteliv

Innsjøen har lenge vært ansett som den innsjøen i Stockholmsområdet med beste vannkvalitet, og den har meget god siktdybde. På 1990-tallet økte imidlertid verdiene av næringsstoffer i innsjøens vann. Dette skyldtes både på økt tilførsel fra omgivelsene, og at næringsstoffer ble frigjort fra bunnsedimentet. I år 2000 ble det utført en behandling av innsjøen med et aluminiumssalt som skulle binde fosfor til seg. Nyere målinger tyder på lavere fosforverdier, men fra 1990-tallet har innsjøen vært rammet av algevekst med noen års mellomrom.
Plankton og fisk har blitt negativt påvirket av innsjøens økte verdier med næringssalter, med en forskyvning mot arter typiske for overgrodde innsjøer.
Samme tilstand har rammet planter i innsjøen, som dessuten har blitt ekstra utsatte etter at planter av tusenbladfamilien dukket opp på midten av 1980-tallet. Denne dominerer nå helt i innsjøen, og oppleves som et problem, i det minste for badende.
Sugarfoot (band)

Sugarfoot er en norsk musikkgruppe. Den ble dannet i 2012 av Øyvind Holm (Dipsomaniacs, Deleted Waveform Gatherings) og Hogne Galåen (Deleted Waveform Gatherings). 
Debutplaten, «This Love That We Outwore», ble spilt inn og utgitt av Crispin Glover Records i oktober samme år. Oppfølgeren, dobbeltalbumet "Big Sky Country" ble innspilt i juni 2013 og gitt ut av Crispin Glover Records i 2014.
På høsten 2014 gikk Sugarfoot i studio sammen med Hans Stenøien. Resultatet ble utgivelsen «Tonight We Bloom», utgitt av Crispin Clover Records høsten 2015.
Høsten 2015 reiste Sugarfoot, sammen med Torgeir Lund (Crispin Glover Records), til Rancho De La Luna, The Joshua Tree (Los Angeles, California) der bandet spilte inn materiale til utgivelse nr. 3.
I desember 2015 ga Sugarfoot ut en 7" (samt digital release) med de to coverlåtene «I Love You All The Time» (Eagles of Death Metal) og «What So Funny About Peace, Love and Understanding» (Nick Lowe). Inntektene av salget går i sin helhet til ofrene etter terrorangrepene i Paris i november 2015.
Bosboom

Bosboom er en anerkjent nederlandsk skinnprodusent med spesiell vekt på elegante små vesker.
Skinnproduktene kan kjøpes i flere europeiske land, men ikke i Norge. Skinnveskene er forholdsvis dyre, med priser fra 1000 kr og oppover. Bosboom har en klassisk kolleksjon og en "dagens" kolleksjon med ulike underkategorier. Skinnprodusenten har også spesialisert seg på filofaxer.
Bosboom ble etablert i 1908
Allogymnopleurus

Utseende

Middelsstore, kraftige skarabider, svarte, ofte med metallglans. Hodet er bredt og skovlformet, kroppen kort og bred. Pronotum er minst så bredt som dekkvingene, som mangler punktstriper. Beina er kraftige, leggene med store tenner på utsiden. Frambeina har føtter (tarser), men disse er meget korte og spinkle.
Kroppsoverflaten virker gjerne noe ruglete eller bulkete, og mange arter har mønstere av hårlignende skjell.

Levevis

Som hos andre Scarabaeinae lever larvene av gjødsel som foreldrene har gravd ned.

Utbredelse

Slekten er utbredt i Afrika.
Venetian Snares

Biografi

Funks første utgivelse var EP-en Greg Hates Car Culture i 1999. Etter at Mike Paradinas hørte denne EP-en signerte han Funk til sitt plateselskap Planet Mu.
Golden Gala

Golden Gala er et årlig friidrettsstevne som arrangeres på Stadio Olimpico i Roma. Stevnet var tidligere en del av Golden League, og er nå en del av Diamond League.

Historie

Stevnet ble grunnlagt og første gang arrangert i 1980 av Primo Nebiolo, som da var president i FIDAL (Det italienske friidrettsforbundet), og senere president i IAAF. Tanken bak etableringen var å forene verdens friidrettsnasjoner, etter at mange vestlige land boikottet sommer-OL 1980 i Moskva, samt å gi de utøverne som ikke deltok i OL en mulighet til å konkurrere med alle verdens utøvere. Det første stevnet ble arrangert kun fem dager etter at OL var ferdig.
Det ble ikke arrangert noe Golden Gala i 1981, fordi Verdenscupen i friidrett (IAAF World Cup) ble arrangert i Roma dette året.
Hooters of America

Hooters of America, Inc. er et privateid selskap med hovedkontor i Atlanta i USA. Selskapets hovedvirksomhet er franchising av Hooters-restauranter. Selskapet ble etablert i 1983 og hadde tidligere også et flyselskap, Hooters Air. Det spesielle med restaurantene, som selger hamburgere, sjømat og spesialiteten kyllingvinger, er at servitørene er lettkledde i uniformer som fremhever kvinnelige attributter. De fleste restaurantene selger også alkohol.
Da den første Hooters-restauranten åpnet i 1983, hadde gründerne så liten tro på prosjektet at de valgte 1. april som åpningsdag. Dermed kunne de skjule seg bak at det hele hadde vært en aprilspøk om suksessen skulle utebli.
I dag finnes 425 Hooters-brystauranter i 26 land, kjeden har også et eget kasino i Las Vegas. Dermed er det så mange ansatte at man kan arrangere konkurranse om å bli årets Hooters-girl, hvor vinneren får 50 000 dollar.
Panagiotis Soulanis

Karriere

Soulanis deltok i sitt første internasjonale mesterskap ved EM i boccia 2009 i Póvoa de Varzim i Portugal. Her tapte han alle sine tre kamper i gruppespillet, og endte på 21.-plass. I lagkonkurransen (BC1/BC2) kom Hellas på 10.-plass av de 13 lagene som deltok. Året etter deltok han ved VM i boccia 2010 i Lisboa. Individuelt ble han slått ut i gruppespillet, med en seier og to tap, og endte med det på 35.-plass i klassen BC1. Hellas kom på 17.-plass i lagkonkurransen i dette mesterskapet. 
Ved Verdenscupen i boccia 2011 i Belfast kom han på 3.-plass, etter at han vant 4-3 over David Smith i bronsefinalen. I lagkonkurransen kom Hellas på 19.-plass. Han deltok også ved Europacupen i boccia 2011, der han kom på 6.-plass, her ble det kun konkurrert individuelt. 
Han representerte Hellas ved Paralympiske sommerleker 2012 i London. Her tapte han 1/8-finalen 0-5 mot sørkoreanske Kim Myeong-su, og endte på 15.-plass. Hellas deltok ikke i lagkonkurransen i BC1/BC2. Etter denne sesongen, i mai 2013, var han rangert som nummer 9 i verden i klassen BC1. 
Ved Europamesterskapet i boccia 2013 kom han på 2.-plass. Han vant alle kampene i gruppespillet, og slo ut António Marques i kvartfinalen og Katerina Curinova i semifinalen, før han tapte 1-6 for David Smith i finalen. Hellas ble slått ut i kvartfinalen i lagkonkurransen, og endte på 6.-plass. Han deltok også ved VM i boccia 2014, men vant bare én av de tre kampene i gruppespillet, og gikk ikke videre til sluttspillet, men endte på 19.-plass individuelt. I lagkonkurransen i klassen BC1/BC2 tapte Hellas begge kampene i gruppespillet, og endte på 14.-plass. 
Soulanis deltok ved VM i boccia 2014 i april. I den individuelle konkurransen vant han én av de tre kampene i gruppespillet, og gikk ikke videre til sluttspillet, men endte på 19.-plass. I lagkonkurransen tapte Hellas alle tre kampene i gruppespillet, og endte på 14.-plass. Han deltok ikke begge Boccia World Open som ble arrangert i 2014, kun den i Póvoa de Varzim i juli. Individuelt ble han slått ut i kvartfinalen, der han tapte 1-4 for David Smith, og endte på 7.-plass. I lagkonkurransen kom Hellas på 5.-plass i klassen BC1/BC2. 
Han vant BC1-klassen ved Europacupen i boccia 2015, der han til slutt slo portugisiske António Marques 6-2 i finalen. I lagkonkurransen kom Hellas på 9.-plass. Ved World Open-stevnet i Boznan i juni kom han på 14.-plass individuelt.
Rise of the Planet of the Apes

Handling

Will Rodman (James Franco) jobber med en kur for alzheimers sykdom ved å utføre tester på aper. Den første testpersonen er moren til Caesar. Moren til Caesar dør, men får videreført kuren videre til han da han ble født. Denne «kuren» endrer genetisk hans måte å tenke på å lage en ny type ape med menneskelignende intelligens. Caesar lærer godt, men menneskelig autoritet fortsetter å teste ham og beholder ham. Til slutt beviser han at han er smart nok til å bryte seg fri fra buret sitt og slipper kuren blant andre aper, som påvirker andre aper som Caesar. Millioner av aper begynner å samle opp en revolusjon. Snart bryter det ut krig mellom mennesker og aper. Rodman kan være den eneste som kan stoppe dem før aperevolusjonen lykkes dem å bli den dominerende arten på planeten.
Calobrium

Utseende

Obriini er middelsstore, spinkle, brunlige trebukker. Antennene er lengre enn kroppen og ganske tynne. Pronotum er sylindrisk med en kraftig tann midt på hver sidekant, mye lengre enn bredt. Dekkvingene er smale og parallellsidige.

Utbredelse

Arten er beskrevet fra Madagaskar.
Carcharodini

Utseende

De fleste av artene er små til middelsstore, brunspraglete smygere.
Innen denne gruppen varierer fargetegningene lite, og man må ofte undersøke hannenes kjønnsorganer for å bestemme artene sikkert.

Utbredelse

De fleste artene og slektene lever i den neotropiske økosonen. I mellom- og Sør-Europa er gruppen representert ved det to slektene Carcharodus og Muschampia.
Historiske steder og kulturminner i Antarktis

Historiske steder og kulturminner i Antarktis er steder eller monumenter av anerkjent historisk verdi som er blitt utpekt som spesielle verneområder eller forvaltningsområder i Antarktis, eller som ligger innenfor slike områder. Disse føres opp på listen over historiske steder og kulturminner (Historic Sites and Monuments, HSM) som ble opprettet i 1972.
Forslag om oppføring av nye steder og kulturminner kan godkjennes av Antarktistraktatens konsultative parter. Registrerte historiske steder og kulturminner skal ikke skades, fjernes eller ødelegges. På hvert sted finnes det oppslag på engelsk, fransk, spansk og russisk som gir en forklaring på områdets vernestatus.
Av de 87 oppføringene på lista (pr. 2015), forvalter Norge alene eller sammen med andre nasjoner åtte historiske steder eller kulturminner, alle knyttet til norsk polarhistorie.
Krångede kraftverk

Krångede kraftverk er en demning med et vannkraftverk i Sverige. Den er anlagt i Indalsälven i nordlige Sverige. Byggingen av kraftverket og demningen startet i 1933 og var ferdig i 1936. Installert vannkrafteffekt er 245 MW.  
Kraftverket eies av det finske energiselskapet Fortum Oy.
28. februar-hendelsen

28. februar-hendelsen (kinesisk: 二二八事件, Èr èr bā shìjiàn), også kalt 228-hendelsen eller 228-massakren var et opprør på Taiwan i 1947. Det rettet seg mot KMT-militærguvernøren Chen Yi (陳儀, Chén Yí). Senere er den 28. februar blitt innført på Taiwan som fredsdag og offentlig fridag.
Taiwan var blitt avstått i 1945 av Japan og FN overlot forvaltningsansvaret til Republikken Kina. Det oppsto sterke spenninger mellom taiwanerne og de tusener av kinesere som begynte å strømme til øya. En strid mellom en sigarettselgerske og en antismuglingskonstabel den 27. februar utløste offentlig uro, og dette utløste en militær inngripen som etterhvert skulle koste mellom 10 000 og 30 000 sivilister livet.
Selçuk İnan

Landslaget

Han ble tatt ut i Tyrkias EM-tropp til EM i Frankrike 2016.
Samarin

Samarin er et registrert varemerke av Cederroth for et fruktsalt, som blandes med vann ved tilfeldig halsbrann og sure oppstøt. Samarin virker nøytraliserende på magesyren og kan brukes ved forbigående plager med halsbrann og sure oppstøt, eller etter inntak av for mye mat, kaffe eller annen drikke. Samarin ble lansert i 1923 og markedsføres i Sverige som naturlegemiddel. I Norge selges produktet i dagligvareforretninger, helsekost og apotek.
Verdenscupen i hurtigløp på skøyter 2012/13

Verdenscupen i hurtigløp på skøyter 2012/13 (offisielt: Essent ISU World Cup Speed Skating 2012-2013) er en internasjonal skøyteserie som vil bli avholdt gjennom hele sesongen for ISU sine medlemsforbund. Verdenscupsesongen starter helgen 16. – 18. november 2012 i Heerenveen, Nederland, og blir avsluttet helgen 8. – 10. mars 2013 samme sted. Verdenscupen er organisert av Det internasjonale skøyteforbundet (ISU).

Menn

Oppdatert pr dato etter 3 av 3 dager under verdenscupfinalen,
og 9 av totalt 9 verdenscupkonkurransestevner.

Kvinner

Oppdatert pr dato etter 3 av 3 dager under verdenscupfinalen,
og 9 av totalt 9 verdenscupkonkurransestevner.

500m

Oppdatert pr dato etter 12 av 12 konkurranser.

1500m

Oppdatert pr dato etter 6 av 6 konkurranser.

Fellesstart

Oppdatert pr dato etter 4 av 4 konkurranser.

Lagtempo

Oppdatert pr dato etter 4 av 4 konkurranser.

500m

Oppdatert pr dato etter 12 av 12 konkurranser.

1500m

Oppdatert pr dato etter 6 av 6 konkurranser.

Fellesstart

Oppdatert pr dato etter 4 av 4 konkurranser.

Lagtempo

Oppdatert pr dato etter 4 av 4 konkurranser.
Pentila

Utseende

Små til middelsstore (vingespenn 32-40 millimeter), spinkle sommerfugler med smale, avrundede vinger. De etterligner gjerne giftige arter i slekten Acraea. Vingenes grunnfarge er hvit eller oransje, med små, svarte prikker, ofte også med mørk ytterkant i alle fall på forvingen.

Levevis

Disse sommerfuglene er skogsinsekter. Larvene lever på barken av trær der de skraper av blågrønnbakterier, alger, lav og sopp som de spiser. I likhet med mange andre glansvinge-larver skiller de ut søt væske som maur er svært glade i, i bytte for dette får de stell og beskyttelse fra maurene. Pentila-larvene finnes oftest, men ikke alltid, på trær som har kolonier av maur i slekten Crematogaster.

Utbredelse

Slekten er utbredt i Afrika sør for Sahara, de fleste artene i de vestlige og sentrale delene.
Salsa Lizano

Salsa Lizano er en saus som produseres av Unilever i Costa Rica. Den ble utvikla på 1920-tallet av matvareprodusenten Lizano, og er i dag svært populær i det costaricanske kjøkkenet. Den benyttes blant annet mye til tradisjonelle retter som gallo pinto og tamales. Den selges også i Nicaragua og Honduras. Den nøyaktige oppskrifta på sausen er hemmelig, men den inneholder vann, løk, gulrot, blomkål, sennep, gurkemeie, salt, pepper og annet krydder.
Metalamia

Utseende

Middelsstore, brokete gråbrune, nokså kraftige trebukker. Antennene er omtrent så lange som kroppen. Pronotum er bredere enn langt, med en skarp pigg midt på hver sidekant, svart med gulhvite sidestriper av nedliggende hår. Dekkvingene er nokså jevnbrede, for det meste kledt med lyse, nedliggende hår, men også med noen svarte flekker og en blank, opphøyd lengderibber som løper parallelt med sømmen.

Utbredelse

Slekten er utbredt på New Zealand.
Selskapskjole

Selskapskjole er en kjoletype i vestlig mote som kvinner bruker til spesielt festlige anledninger som formelt antrekk, på samme måte som når menn bruker dress, smoking eller kjole og hvitt.
Selskapskjoler er vanligvis laget i fine, lette tekstiler. De er gjerne utringet med ulike typer dekolletasje og smale skulderstropper. Snitt, lengde, vidde, farger og mønstre kan ellers variere. Kjolene bæres ofte sammen med høyhælte sko og for eksempel operahansker.
Ballkjoler er side selskapskjoler som brukes når kleskoden er mer formell, cocktailkjoler er «halvhøytidelige» og beregnet til cocktailparty.
Petsjora (by)

Petsjora (russisk: Печо́ра) er en by i republikken Komi i Russland. Byen ligger  vest for de nordlige Uralfjellene, ved elva Petsjora, som den også er oppkalt etter. Innbyggertall: 48 700 (folketelling 2002). 
Petsjora lufthavn ligger 5 km sørvest for byen.
Paraphacodes

Utseende

En middelsstor, avlang, blank, brunrød trebukk med svarte tegninger på dekkvingene. Antennene er tynne og omtrent så lange som kroppen. Pronotum er bredt tønneformet. Dekkvingene er jevnbrede, beina middels lange og slanke, mørke.

Utbredelse

Arten er bare kjent fra Ny-Kaledonia.
Satyrus (sommerfugl)

Utseende

Forholdsvis store og smalvingede, brunsvarte ringvinger. De har oftest øyeflekker på vingene i alle fall på undersiden. Bakvingens underside er ofte mørk-spraglete med et hvitt siksak-tverrbånd.

Levevis

Larvene lever på gress (Poaceae).

Utbredelse

Slekten er utbredt i Nord-Afrika og i Sør- og Mellom-Europa.
NSB type 70

Uhell

En alvorlig ulykke med 70-02 skjedde nær Kjose på Vestfoldbanen 1. juli 2008. Toget kjørte inn i et steinras, sporet av, traff tunnelåpning og ble kastet inn i tunnelen. Ingen omkom eller ble alvorlig skadet, men lokføreren og konduktøren ble lettere skadet. De materielle skadene var store. Tre av vognene ble raskt reparert og turnert over på andre togsett mens andre vogner var inne til oppgradering. Motorvognen 70002 var først tilbake i drift 1 1/2 år senere.
Type 70 har opp gjennom årene også vært innblandet i en rekke mindre uhell, så som kollisjon mellom sett under skifting, avsporinger, påkjørsler av biler og kjørt i ras.
Airway

Airway var en amerikansk mikrobil med to seter som ble produsert av T. P. Hall og Everett Miller mellom 1949 og 1950 i San Diego. Hall hadde tidligere forsøkt å ta fram en flyvende bil, men valgte et mer konvensjonelt design for denne bilen.
Den hadde bare ett gir med hydraulisk drift, og et nødgir i tillegg.
Bilen var utstyrt med chassis og karosseri av aluminium, og en 10 hestekrefters luftkjølt bensinmotor fra Onan montert bak. Stylingen var strømlinjeformet og moderne, og med små hjul så den større ut enn den egentlig var. Akselavstanden var 2540 mm (100 tommer), og 1270 mm sporvidde (50 tommer). Bare to ble laget, en kupé og en sedan.
Prisen var USD 750 for begge modellene.
Fylkesvei 2858

Fylkesvei 2858  går mellom Snyta og Busund i Ringerike kommune. Veien er 4,0 km lang.
Frem til 2019 hadde veien betegnelsen Fylkesvei 162.
Spitfire Records

Spitfire Records er amerikansk plateselskap. Spitfire er et datterselskap av Eagle Rock Entertainment, og er basert i New York, USA.
Kurér forlag

Kurér forlag er et norsk uavhengig forlag for skjønnlitteratur og sakprosa, stiftet sommeren 2010. Forlaget eies og drives av Tarje Holtvedt og Torbjørn Ekelund.
Svein-Tore Kleppan

Utdannelse

Svennebrev i treskjæring, Fylkesyrkesskolen, Dovre 1972 - 75; hospitant ved SHKS under Ernst Magne Johansen og Per Ung 1975 - 76; SLFN 1976 - 77; Statens kunstakademi under Per Palle Storm og Ludvig Eikaas 1977 - 81.

Stipender, reiser og utenlandsopphold

Inger og Edv. Munch leg. 1981; etterutdanningsstipend 1981. Studiereiser til Hellas 1975; Italia 1977; Egypt 1978; Frankrike 1980; Tyskland 1980; Ungarn 1981; opphold i Italia 1981 - 82.
Teis Lundegaard

Lundegaard på riksforsamlingen

Han ble den første bonden som grep ordet i en debatt, og i de seks ukene forsamlingen varte, var han av de mest snakkesalige. Lundegaard var en av de som var negative til å tillate jøder i riket. Han bidro i debatten om jødene i Norge blant annet ved å rope at alle de som ikke ønsket jøder i riket skulle reise seg. Også i spørsmålet om hva som skulle avgjøre om man fikk stemmerett deltok han. Han gikk også hardt imot at stemmeretten skulle være basert på hvor mye eiendom en eide. «Det er ikke skatten, men mannen som skal tale på tinget» uttalte han.

Stortingsaktivitet

Lundegaard var medlem av det første overordentlige Stortinget. Han representerte også Lister og Mandals Amt på Stortingene i 1815, 1821, 1827, 1830, 1833, 1836 og 1845.
Taubrems

En taubrems er en mekanisk innretning som brukes innen klatresporten for å kontrollere tauet under sikring av klatrer. Tauet løper gjennom bremsen, som er koblet til sikrerens klatresele via en skrukarabin. Forutsatt at bremsen blir brukt forskriftsmessig vil den låse tauet i tilfelle klatrer faller, slik at vekten av den fallende klatreren overføres til sikrerens kroppsvekt.
Det finnes flere ulike typer taubremser, og de kan hovedsakelig inndeles etter to grunnprinsipper: dynamisk oppbremsing eller friksjonsbrems («sticht», «ATC» etc.), og automatisk blokkerende brems (Petzl «Grigri», Edelrid «Eddy» etc.). En rappellåtter, vanligvis benyttet under nedfiring, er også en form for dynamisk taubrems, men med dårligere låseeffekt enn de regulære taubremsene.
Catharesthes

Utseende

En middelsstor, kraftig, lyst gråbrun trebukk. Antennene er nokså kraftige og litt lengre enn kroppen. Pronotum er tydelig bredere enn langt, med en kraftig men butt tann midt på hver sidekant. Dekkvingene har markerte, rettvinklede "skuldre" og er jevnt avsmalnende bak disse, med svarte prikker og to uregelmessige, hvite tverrbånd i den bakre delen.

Levevis

Larvene lever i død ved, gjerne under barken av nyfelte stokker av bartrær.

Utbredelse

Arten er bare kjent fra Guatemala.
Slaget ved Carrhae

Slaget ved Carrhae eller Carrhæ ble utkjempet i juni 53 f.Kr. mellom europeiske Romerriket og asiatiske Partia på en åpen slette i nærheten av byen Carrhæ (oldtidsbyen Harran i øvre Mesopotamia). Den partiske spahbod (hærfører) Surena beseiret på avgjørende vis en tallmessige overlegen romersk invasjonshær på rundt 50 000 menn under ledelse av Marcus Licinius Crassus. Dette slaget er generelt vurdert som det tidligste og viktigste av de mange slag som ble utkjempet mellom romere og partiske styrker. Det var et av de mest knusende nederlag i romersk historie som kom til å prege romersk politikk i Asia i flere århundrer.
Crassus, et av medlemmene i det første triumvirat og en av de rikeste menn i Roma, hadde blitt fristet av militær heder og rikdom. Han besluttet å invadere Partia uten å ha fått offisiell samtykke fra det romerske senatet. Crassus avslo et tilbud fra den armenske kong Artavasdes II om å invadere Partia via Armenia, marsjerte han sin hær rett gjennom ørkenene i Mesopotamia. Hans hær møtte Surenas styrker utenfor Carrhæ i nordlige Mesopotamia i hva som er dagens Tyrkia. Til tross for å være klart underlegne i antall, utmanøvrerte Surenas kavaleri fullstendig det tunge romerske infanteriet. De fleste romerske soldatene ble enten drept eller tatt til fange. Crassus selv ble drept da forhandlinger om våpenstillstand ble opphisset og voldelig. Hans død er blitt knyttet til slutten på det første triumvirat, skjønt romerske historikere har hevdet at friksjonen mellom Crassus og Pompeius hadde alltid vært en større årsak til spenninger enn friksjonen mellom Julius Cæsar og Pompeius, og argumenterer således imot Crassus som en fredsmekler.
Slaget ved Carrhae var en katastrofe uten sidestykke i den ellers storstilte romerske militærhistorie. Det var et brutalt slag, selv ved antikkens vurderinger, og huskes for stormannsgalskapen, forfengeligheten og den militære udugeligheten til den romerske kommandanten Marcus Licinius Crassus, en mann som Shakespeare beskrev som arrogant, en som tenker for mye: «Slike menn er farlige». I tillegg gikk de romerske militære fanene, aquila ørnsymbolet, tapt, og ble årsak til gjentatt forhandlinger siden mellom Romerriket og Partia.
Skvuppfestivalen

Skvuppfestivalen er en norsk festival som arrangeres hvert år i begynnelsen av august i Kristiansand. Festivalen presenterer flere band som sjelden får muligheten til å spille andre steder, sammen med andre band som nettopp gjør dette. Band på Skvuppfestivalen er ofte av en mer humoristisk karakter.

Beliggenhet

Skvuppfestivalen ble i 2010 og 2011 holdt i en bakgård i Posebyen i Kristiansand. Arrangmentet ble i 2012 flyttet til et større område på Odderøya, der den ble avholdt den 3. og 4. august i 2012, og 2. og 3. august i 2013.

Medieomtale

NRK viste et klipp fra Skvuppfestivalen 2011 i sin dokumentar om Sunniva Vetland i programserien Underveis. Den svenske avisen Ystads Allehanda omtalte i 2011 Jeanskyrkans församlings opptreden på Skvuppfestivalen. Sørnett intervjuet Ratatosker før deres opptreden i 2012.
Negro (elv i Argentina)

Río Negro er den lengste og viktigste elven i den argentinske provinsen Río Negro. Elva er sterkt utbygd.

Regatta

Regattaen Regata del Río Negro arrangeres i Río Negro. Distansen er hele 653 km og er verdens lengste kajakk-løp.